b'\n_START_ARTICLE_\nEuroopan mets\xc3\xa4instituutti\n_START_PARAGRAPH_\nEuroopan mets\xc3\xa4instituutti, EFI (englanninkielinen nimi European Forest Institute) on kansainv\xc3\xa4linen j\xc3\xa4rjest\xc3\xb6, joka edist\xc3\xa4\xc3\xa4 mets\xc3\xa4alan verkostoitumista ja tarjoaa puolueetonta ja politiikan kannalta olennaista tietoa metsist\xc3\xa4 ja mets\xc3\xa4taloudesta. EFI my\xc3\xb6s puoltaa metsien tutkimusta ja sen yhten\xc3\xa4 tavoitteena on edist\xc3\xa4\xc3\xa4 mets\xc3\xa4alan tutkimustiedon k\xc3\xa4ytt\xc3\xb6\xc3\xa4 Euroopassa. EFI:ll\xc3\xa4 on vankka kokemus mets\xc3\xa4alan tutkimushankkeiden koordinoinnista ja niihin osallistumisesta, tutkimusten julkaisemisesta ja mets\xc3\xa4alan tapahtumien j\xc3\xa4rjest\xc3\xa4misest\xc3\xa4. EFI on mm. osallistunut yhteisty\xc3\xb6kumppanina tai koordinoinut yli 30 Euroopan komission rahoittamaa projektia viime vuosien aikana. EFI on perustettu Euroopan maiden v\xc3\xa4lisell\xc3\xa4 yleissopimuksella. Sen p\xc3\xa4\xc3\xa4maja sijaitsee Joensuussa Yliopistokadulla Metla-talossa.'